ททท. ร่วมกับสายการบินนานาชาติ สร้างโอกาส ดึงนักท่องเที่ยวต่างชาติเข้าไทย สนับสนุนกิจกรรมท่องเที่ยวตามฤดูกาล
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยถึงกลุ่มประเทศระยะไกลบินข้ามทวีป ปลายปี 2565 ว่า ตลาดยุโรปจะกลับมาคึกคักอีกครั้ง ตามที่ ททท.ร่วมมือกับสายการบินนานาชาตินำ “ที่นั่งเที่ยวบิน” กลับมาแล้วช่วงตารางบินฤดูหนาวฤดูท่องเที่ยวหนาแน่น(high season) ปลายปี 2565 เป็นต้นไป มีจำนวนมากถึง  570,000 ที่นั่ง/สัปดาห์ เพิ่มขึ้นประมาณร้อยละ 74 จากการเปรียบเทียบกับช่วงตารางบินฤดูร้อน ระหว่างเมษายน-ปลายตุลาคม ที่ผ่านมา มีเที่ยวบินทั่วโลกเข้าไทยเพียง 300,000  ที่นั่ง/สัปดาห์ ต่อจากนี้ก็จะต้องเป็นเรื่องการวางกลยุทธ์การตลาดให้เข้มข้น เพื่อจะกระตุ้นนักท่องเที่ยวเข้ามาใช้บริการเที่ยวบินดังกล่าวให้ได้ตามเป้าหมายนอกจากนี้ ททท.พร้อมจะนำเสนอ เพื่อดึงดูดนักท่องเที่ยวทั้งตลาดระยะใกล้และระยะไกล เบื้องต้น 2 เรื่องหลัก ประกอบด้วย การเดินทางสะดวกสบาย ซึ่งได้รับความร่วมมือจากหน่วยงานตรวจคนเข้าเมืองและหน่วยงานเกี่ยวข้องเป็นอย่างดี และโปรดักซ์เมืองไทยมีความน่าสนใจ เช่น NFT N -Nature หรือธรรมชาติที่กลับมาสวยงามมากกว่าเดิม F-Food อาหาร เดือนพฤศจิกายนนี้จะเปิด “มิชลินไกด์บุ๊คภาคอีสาน” ขอนแก่น นครราชสีมา อุดรธานี อุบลราชธานี ถือเป็นการช่วยส่งเสริมการท่องเที่ยวอีสาน และ T -Thailness ควบคู่ไปกับพลัง Soft Power ของประเทศไทย ส่งเสริมกิจกรรมท่องเที่ยวตามฤดูกาล เทศกาลลอยกระทง เคาน์ดาวน์ปีใหม่ การท่องเที่ยวเชิงกีฬาอย่างมวยไทยและเทศกาลภาพยนตร์ อีกด้วย